Comic Fiesta

Comic Fiesta (lebih dikenali dengan singkatannya CF), merupakan sebuah konvensyen Malaysia berfokuskan animasi, komik dan permainan (Bahasa Inggeris: animation, comic and games, singkatan ACG). Tumpuan mereka adalah untuk meraikan semua aspek seni dan kreativiti (dan budaya ACG yang popular). Comic Fiesta biasanya diadakan pada bulan Disember setiap tahun di mana acara yang lepas telah berlangsung di Pusat Konvensyen Kuala Lumpur pada 2019.

Comic Fiesta merupakan antara konvensyen ACG yang terkemuka di Malaysia selepas AniManGaki (AMG), dan di Asia Tenggara selepas Anime Festival Asia di Singapura. Konsep konvensyen ini boleh disamakan dengan Comic Con dan Anime Expo di Amerika Syarikat, dan Comic Market (Comiket) di Jepun.

 Sejarah 
Comic Fiesta bermula sebagai sebuah pameran kecil di Dewan Perhimpunan Cina Selangor pada tahun 2002https://www.comicfiesta.org/history. Pada tahun 2003, Comic Fiesta berlangsung di Hotel Impiana (kini dikenali sebagai Ancasa Hotel dan Spa). Comic Fiesta 2004 telah diadakan di Balai Seni Lukis Negara Malaysia. Seterusnya pada tahun 2005 dan 2006, konvensyen ini berlangsung di Sekolah Sri Sedaya. Comic Fiesta 2007 kemudian meneruskan acaranya di Berjaya Times Square, Kuala Lumpur.

Comic Fiesta 2008 telah diadakan di Pusat Konvensyen Sunway, Petaling Jaya. 2008 juga menyaksikan penampilan pertama Live Art Demonstrations dan Portfolio Review Pavilion, terbukti menjadi tarikan besar dengan artis yang bercita-cita mencari untuk menceburi industri komik Malaysia dan internasional. Konvensyen edisi 2009 juga berlangsung di lokasi yang sama, dengan kehadiran agensi-agensi seperti Imaginary Friends Studios, Persatuan Penggiat Komik Malaysia (PeKOMIK), Big Beak Productions, The One Academy (TOA), LimKokWing University of Creative Technology and MDeC yang mengambil bahagian dalam seminar-seminar industri.

Comic Fiesta 2010 yang diadakan di Berjaya Times Square telah menarik lebih 11,000 pengunjung.

Pada tahun 2011, Comic Fiesta berlangsung di Pusat Konvensyen Kuala Lumpur. Pada tahun tersebut, acara ini telah menarik lebih 15,000 pengunjung sepanjang 2 hari dan Comic Fiesta 2012, juga diadakan di lokasi yang sama mencatatkan lebih 30,000 pengunjung dan telah dihadiri oleh artis-artis Jepun terkenal seperti Redjuice, Kurata Yoshimi dan bless4. Konvensyen pada tahun berikutnya pula mencatatkan penambahan 10,000 pengujung daripada edisi lepas.

Pada tahun 2020 dan 2021, kebanyakan konvesyen dan acara di dalam negara terpaksa dibatalkan atau ditangguhkan ekoran pelaksanaan Perintah Kawalan Pergerakan (PKP) dan pandemik COVID-19.https://twitter.com/comicfiesta/status/1439076684003565569

Comic Fiesta edisi 2022 dijangka akan berlangsung pada 17 dan 18 Disember 2022 di Pusat Konvensyen Kuala Lumpurhttps://www.facebook.com/events/783676879741317.

 Pameran 
 Creative Art Market 
Comic Fiesta merupakan tuan rumah kepada pasaran seni kreatif amatur terbesar di Malaysia ala Comiket di Jepun, yang terdiri lebih 100 gerai mempamerkan bakat dalam bidang seni visual dan ilustrasi. Comic Fiesta juga mengandungi kepelbagaian yang luar biasa seperti komik terbitan sendiri, buku seni, poster, alatan kesenian dan barangan-barangan berkaitan dengan minat pengunjung.

 Cosplay 
Comic Fiesta menganjurkan pertandingan cosplay secara persendirian dan berkumpulan, dan dianggap sebagai tumpuan utama daripada acara tersebut. Peserta menggunakan peluang ini untuk mempamerkan kemahiran mereka dalam bercosplay, menarik ramai untuk menghadiri acara itu selain daripada membeli komik terbitan sendiri dan buku seni.

 Senarai acara-acara Comic Fiesta 
+Tahun
(Tarikh)LokasiJumlah Pengunjung
(anggaran) https://www.comicfiesta.org/history2002
(14-15 Disember)Dewan Perhimpunan Cina Selangor (kini Dewan Perhimpunan Cina Kuala Lumpur dan Selangor, Kuala Lumpur)5002003
(6 Disember)Hotel Impiana, Kuala Lumpur (kini Ancasa Hotel)1,0002004
(11-12 Disember)Balai Seni Visual Negara3,0002005
(17-18 Disember)Sekolah Sri Sendaya, Subang Jaya (kini Sekolah Sri UCSI Subang Jaya)3,0002006
(16-17 Disember)3,0002007
(15-16 Disember)Berjaya Times Square, Kuala Lumpur5,0002008
(20-21 Disember)Pusat Konvensyen Sunway, Petaling Jaya7,0002009
(19-20 Disember)8,0002010
(18-19 Disember)Berjaya Times Square, Kuala Lumpur10,0002011
(17-18 Disember)Pusat Konvensyen Kuala Lumpur, KLCC15,0002012
(22-23 Disember)25,0002013
(21-22 Disember)40,0002014
(27-28 Disember)49,0002015
(19-20 Disember)Pusat Pameran & Konvensyen Antarabangsa Mines, Seri Kembangan45,0002016
(17-18 Disember)Pusat Dagangan Dunia Putra, Kuala Lumpur (kini Pusat Dagangan Dunia Kuala Lumpur)45,0002017
(16-17 Disember)Pusat Konvensyen Kuala Lumpur, KLCC55,0002018
(22-23 Disember)60,0002019
(21-22 Disember)65,0002020Ditangguhkan kerana pandemik COVID-1920212022
(17-18 Disember)Pusat Konvensyen Kuala Lumpur, KLCC

 SAYS Youth Society 
Sequential Arts Youth Society (SAYS Youth Society) merupakan sebuah sukarelawan penganjuran, organisasi bukan keuntungan yang bertujuan untuk mendidik orang ramai mengenai komuniti ACG yang semakin berkembang di Malaysia. Ditubuhkan pada tahun 2009, matlamat utama adalah untuk mewujudkan ruang yang dinamik di mana bakat-bakat kreatif tempatan dan antarabangsa boleh datang bersama-sama dan memajukan industri kreatif Malaysia ke hadapan melalui idea-idea baru yang inovatif.

 Rujukan 

 Pautan luar 
 Laman Rasmi Comic Fiesta
  Laman Facebook Rasmi Comic Fiesta
 Twitter Rasmi Comic Fiesta

Kategori:Anime
Kategori:Komik di Malaysia
Kategori:Permainan
Kategori:Konvensyen anime di Malaysia